OpenLLM-France/wikimedia huggingface dataset:
# X-Men '97

X-Men '97 és una sèrie animada de televisió d'origen estatunidenc creada per Beau DeMayo pel servei de streaming Disney+. Està basada en l'equip de superherois de Marvel Comics, X-Men. És una seqüela de La Patrulla X (1992-1997) i continua la història a partir dels esdeveniments amb els quals finalitza la sèrie.
La sèrie està produïda per Marvel Studios Animation, amb DeMayo d'escriptor principal durant les dues primeres temporades i Jake Castorena de director supervisor.
La sèrie s'estrenà el 20 de març de 2024.

## Llista d'episodis

* To Me, My X-Men
* Mutant Liberation Begins
* Fire Made Flesh
* Motendo / Lifedeath – Part 1
* Remember It
* Lifedeath – Part 2
* Bright Eyes
* Tolerance Is Extinction – Part 1
* Tolerance Is Extinction – Part 2
* Tolerance Is Extinction – Part 3

## Recepció

El 25 de març de 2024, Disney+ revelà que el primer episodi de la sèrie "To Me, My X-Men" va tenir 4 milions de visites en tot el món dins dels seus primers cinc dies de llançament.

## Referències

* ↑ «'X-Men '97': Todo lo que sabemos del reboot de la serie animada de Marvel en Disney+» (en castellà), 15-02-2024. [Consulta: 13 abril 2024].
* ↑ «El tráiler X-Men'97 revela al nuevo líder del equipo de Marvel y fecha de estreno» (en castellà). Europa Press, 15-02-2024. [Consulta: 13 abril 2024].
* ↑ Reynolds, Maca. «X-Men ‘97: Todo lo que sabemos del regreso de los mutantes» (en castellà), 15-02-2024. [Consulta: 13 abril 2024].
* ↑ «X-Men '97, guía de episodios: fecha y hora de estreno de cada capítulo de la serie de Disney Plus | FAMA» (en castellà). Mag, 16-04-2024. [Consulta: 22 abril 2024].
* ↑ Seitz, Loree. «'X-Men '97' Captures 4 Million Views on Disney+» (en anglès), 25-03-2024. [Consulta: 13 abril 2024].
# Westerrodegraben

El Westerrodegraben és un rierol al nord de l'estat d'Hamburg a Alemanya, d'una llargada d'uns 1,3 quilòmetres.
Neix al parc Jugendpark a prop del carrer Krohnstieg del barri Langenhorn i desemboca al Raakmoorgraben a la vora de l'Aeroport d'Hamburg. Després d'1,3 km conflueix amb el Raakmoorgraben a prop del Fuhlsbütteler Nordteich, tot just abans que aquest desaparegui sota l'aeroport d'Hamburg.
Desguassa via el Tarpenbek, l'Alster i l'Elba al mar del Nord.
* El riu en direcció nord
* La vall del riu
* El lloc de Westerrode que donà nom al riu
# Westerveld

Westerveld és un municipi de la província de Drenthe, al nord-est dels Països Baixos. L'1 de gener del 2009 tenia 19.342 habitants repartits sobre una superfície de 282,75 km² (dels quals 4,00 km² corresponen a aigua).

## Centres de població

| Nucli | Població | Nucli | Població | Nucli | Població |
| Havelte | 3090 | Geeuwenbrug | 390 | Lheebroek | 110 |
| Dwingeloo | 2360 | Wapse | 340 | Frederiksoord | 100 |
| Diever | 2180 | Dieverbrug | 260 | Doldersum | 40 |
| Vledder | 1890 | Havelterberg | 220 | Boschoord | ? |
| Uffelte | 1160 | Vledderveen | 200 | Oldendiever | ? |
| Wilhelminaoord | 810 | Zorgvlied | 160 | Oude Willem | ? |
| Wapserveen | 760 | Eemster | 140 | Wateren | ? |
| Darp | 550 | Leggeloo | 120 | Westeinde * | 150 |
| Nijensleek | 400 | Wittelte | 120 | Veldhuizen * | ? |

## Política

Resultats de les eleccions locals de 2006 i generals de 2003
| Partit | Generals 2003 | Locals 2006 |
| | in % | in % |
| Total | 86,9 | 66,9 |
| PvdA | 36,0 | 30,5 |
| Gemeentebelangen | - | 20,5 |
| VVD | 22,9 | 17,5 |
| CDA | 22,1 | 16,5 |
| Progressief Westerveld | - | 15,5 |
| GroenLinks | 4,5 | - |
| SP | 4,5 | - |
| LPF | 4,4 | - |
| D66 | 3,5 | - |
| ChristenUnie | 1,0 | - |
| SGP | 02 | - |

## Enllaços externs

* www.gemeentewesterveld.nl
# Xia Yong

Xia Yong (xinès: 夏永; pinyin: Xià Yǒng), conegut també com a Ming Yuan, fou un pintor xinès que va viure sota la dinastia Yuan. El que se sap de Xia es troba en una inscripció d'una obra seva (La torre Yueyang). No es coneixen les dates exactes del seu naixement i de la seva mort. Era oriund de Qian Tang, actualment Hangzhou, província de Zhejiang. Fou actiu a mitjans del segle xiv.
El seu estil s'inspirà en el de Wang Zhenpeng. Va ser cèlebre per les seves pintures de palaus i temples. Destaquen les seves obres: La torre de la Grua Groga, Pavelló del príncep Teng i La torre Yueyang.

## Referències

* ↑ Huaiyu, Guo.. 5000 ans d'Art Chinois. ISBN 978-2-8099-1601-0.
* La informació d'aquest artista prové de l'article corresponent en la Wikipedia en llengua anglesa.
# Xia Gui

Xia Gui (en xinès: 夏圭 o 夏珪; en pinyin: Xià Guī), també conegut com a Yüyü, fou un pintor xinès que va viure sota la dinastia Song. Malgrat la consideració de gran artista, de la seva vida es coneix molt poc; se sap de la seva existència entre 1195 i 1224. Va néixer a Qiantang, actualment Hangzhou, província de Zhejiang, llavors capital de la Xina, però no és segur (potser va ser en una localitat propera). Vinculat a l'Acadèmia Imperial de Pintura (Yuhuayuan), arran de la seva mort i la desaparició de la generació dels acadèmics del període Song meridional, va passar a l'oblit, encara que alguns pocs pintors xinesos (com Dai Jin) i japonesos (com el mestre Sesshū) van continuar la tradició de Xia Gui, i fins al segle xx no va ser redescobert i la seva vàlua reconeguda de nou.
Xia Gui és un dels més importants pintors xinesos paisatgistes: és un dels quatre mestres dels Song del Sud, juntament amb Li Tang, Liu Songnian i Ma Yuan. Malgrat la seva fama actual, s'han conservat poques obres seves. El seu estil s'inspirà en el de Li Tang. Acostumava a realitzar les seves pintures en forma d'àlbum i rotlles amb escenes amb continuïtat. Predominantment, les seves obres eren monocromes, però alguna vegada tenien algun toc de color. Era senzill, clar i obert, i amb pinzellades humides. Fundador amb Ma Yuande la denominada escola Ma-Xia, una de les més importants d'aquest període. Entre les seves obres destaquen Dotze paisatges vistos des d'una casa rural, Vista llunyana de muntanyes i rius, Muntanya amb boira, Deu mil lis del riu Iangtse i Retorn amb embarcació. Els següents museus tenen obres seves: Museu de belles Arts de Boston, Museu Nacional del Palau de Taipei, Museu del Palau de Pequín i Nelson Gallery of Art de Kansas. L'any 2013, el centre d'Arts Santa Mònica de Barcelona va exhibir una exposició (Pure Views) inspirada en l'obra de Xia Gui.

## Bibliografia

* Pintura china tradicional: historia cantada en poemas sin voz de Zhang Jiayi i Nie Chongzheng. China Intercontinental Press. Pàgs 64 (i seg.) i 75.
* Dreaming the Southern Song Landscape: The Power of Illusion in Chinese Painting de Valérie Malenfer Ortiz, de. Brill.
* The Art Book of Chinese Paintings, published by Long River Press. Editorial Long Rivers.
* Dictionnaire des peintres,sculpteurs, dessinateurs et graveurs (Dictionnaire Bénézit). Emmanuel Béneézit. ISBN 2700030249.

## Referències

* ↑ font:arts.cultural-china
* ↑ font: Diari Ara
* Per a aquest article s'han utilitzat informacions dels articles en llengua anglesa i francesa que Wikipedia ha dedicat a aquest artista.

## Enllaços externs

* http://www.ara.cat/premium/cultura/Lart-xines-busca-estetica-tradicio_0_949705056.html
* http://www.chinaonlinemuseum.com/painting-xia-gui.php
* http://www.metmuseum.org/toah/works-of-art/13.100.102
* http://depts.washington.edu/chinaciv/painting/tptgssla.htm
# Xia Zhu

Xia Zhu fou el setè governant de la dinastia Xia. Zhu va prendre el tron l'any de Yiji (己巳) i va viure a Yuan (原). En el cinquè any del seu règim va moure la seva capital de Yuan a Laoqiu. En el vuitè any del seu règim va solcar el mar de la Xina Oriental i va envair Sanshou. En el tretzè any del seu règim un dels seus vassalls Shang, Ming, va morir a He el dissetè any del seu mandat.

## Enllaços externs

* http://books.google.hr/books?id=z-fAxn_9f8wC&pg=PA27&dq=zhu+of+xia+dynasty&hl=ca&sa=X&ei=sHW_T5zYFIn74QTEwci0CQ&redir_esc=y#v=onepage&q=zhu%20of%20xia%20dynasty&f=false
# Whitney

«Whitney» té aquests significats:
* Toponímia:
** Whitney (cràter), cràter d'impacte en el planeta Venus anomenat en honor de Mary Watson Whitney (1847-1921), astrònoma estatunidenca
** Whitney (Comtat de Placer), localitat a l'estat de Califòrnia
** Whitney (Nevada), concentració de població designada pel cens dels Estats Units a l'estat de Nevada
** Whitney Point, població dels Estats Units a l'estat de Nova York
** Mont Whitney, muntanya més alta dels Estats Units d'Amèrica fora d'Alaska
** Museu Whitney d'Art Americà, galeria d'art i museu de Nova York, fundat el 1931 per Gertrude Whitney
* Biografies:
** Eli Whitney (Westborough, Massachusetts, 1765 – New Haven, Connecticut, 1825), inventor estatunidenc
** Gertrude Vanderbilt Whitney o Miss Whitney (Nova York, 1875 - 1942), escultora i filantropa
** John Whitney (1917 – 1995), animador americà, compositor i inventor, àmpliament considerat per ser un dels pares de l'animació
** Lawrence Whitney (Pelham Manor, Nova York, 1891 – Nantucket, Massachusetts, 1941), esportista estatunidenc
** Mary Watson Whitney (1847-1921), astrònoma americana durant 22 anys cap de l'observatori de Vassar
** Samuel Brenton Whitney (Woodstock, Vermont, 1842 - Brattleboro, Vermont, 1914), director d'orquestra, organista i compositor
** William D. Whitney (Northampton, Massachusetts, Estats Units, 1827- New Haven, Connecticut, EUA, 1894), filòleg
* Cinema:
** Whitney, pel·lícula documental de 2018 dirigida per Kevin Macdonald
# Xosseini

«Xosseini» té aquests significats:
* Xosseini (Krasnodar), localitat del krai de Krasnodar, a Rússia
* Xosseini (Rostov), localitat de l'óblast de Rostov, a Rússia
# Castelo Branco

«Castelo Branco» té aquests significats:
* Toponímia:
** Castelo Branco (ciutat del Centre), ciutat i municipi portuguès al districte de Castelo Branco, regió del Centre
** Castelo Branco (Horta), parròquia del municipi d'Horta (Açores)
** Castelo Branco (Mogadouro), parròquia del municipi de Mogadouro, al Districte de Bragança
** Districte de Castelo Branco, districte de Portugal amb capital a la ciutat del mateix nom
* Biografies:
** Camilo Castelo Branco, escriptor portuguès del segle xix
** Humberto de Alencar Castelo Branco, president del Brasil
** João Rodrigues de Castelo Branco, Amado Lusitano, metge portuguès del segle XVI
* Altres:
** Castelo Branco (formatge), formatge portuguès.
# Cloïssa americana

La cloïssa americana o cloïssa mercenària (Mercenaria mercenaria) és una espècie de mol·lusc bivalve de la família Veneridae, pròpia de les costes atlàntiques d'Amèrica del Nord.

## Característiques

M. mercenaria té la conquilla gruixuda, aproximadament triangular, des de color cafè clar a gris amb una vora de color violeta i amb bandes concèntriques variables. Aquestes bandes concèntriques estan molt juntes i hi ha poc d'espai a la zona del marge, però a la zona de l'umbó estan molt separades. La part interna de la petxina és brillant, de color porpra glauc al voltant de les cicatrius musculars. La línia pal·lial és curta i triangular, amb un marge prim. Cada valva té tres dents que ixen.
El sistema circulatori està format per un cor amb dues aurícules. El sistema nerviós és ganglionar i la respiració branquial. El cap està reduït fins a la part branquial, i li manca la regió faríngia i la ràdula. En general, s'alimenten filtrant aigua. Els bivalves són animals de sexes separats, rares vegades hermafrodites. La fecundació té lloc de manera lliure en l'aigua o bé en la cavitat del mantell.

## Distribució

Se'n pot trobar des del golf de San Lorenzo, al llarg de les costes de Florida i a les platges del golf de Mèxic.

## Ecologia

Són organismes suspensívors. S'alimenten de petits animals i plantes (plàncton i zooplàncton. Quan l'animal se soterra en el substrat trau els dos sifons a l'arena. El sifó inhalant banya les brànquies que contenen sèries de cilis que atrapen el menjar i l'embolcallen en una mucositat, després el duen als palps, que són els que porten el menjar a la boca. Passen per tot el tracte digestiu i les deixalles són alliberades pel sifó exhalant.

## Referències

* ↑ «TERMCAT - Cloïsa americana». [Consulta: 6 març 2021].
* ↑ García-Cubas, A. y Reguero, M. 2004; Catálogo ilustrado de moluscos bivalvos del Golfo de México y Mar Caribe. Dirección General de Publicaciones y Fomento Editorial Instituto de Ciencias del Mar y Limnología. México, D.F.; 168 pp.
* 1 2 Abbott, T.; 1989; AMERICAN SEASHELLS; D. Van Nostrand Company, Inc.; New York; 241 pp.
* ↑ Burdette, B. 2001. "Mercenaria mercenaria" (On-line), Animal Diversity Web. Accessed January 14, 2015 at {{format ref}} http://animaldiversity.org/accounts/Mercenaria_mercenaria/

## Enllaços externs

* Enciclovida té un article sobre Mercenària mercenària.
* Naturalista.
# Fàbrica Anís Ríos

La Fàbrica Anís Ríos és una nau industrial de finals del segle xix de Silla (Horta Sud) protegida com a Bé immoble de rellevància local. L'edifici, d'una sola planta, és cantoner, les obertures són simètriques i està feta per Inmaculada Aguilar. Conserva el paviment original de llambordes de gres i cobertes de teula àrab. Va ser una nau dedicada a l'elaboració de begudes alcohòliques.
La fàbrica va ser fundada el 1885 per José Ríos Salvador.

## Referències

* ↑ «Fàbrica Anís Ríos». http://eduwp.edu.gva.es. Patrimoni cultural valencià. [Consulta: 6 setembre 2017].
* ↑ «Historia». rioslicores.com. Rios licores. [Consulta: 6 setembre 2017].
# Josep Francesc Alba Marimon

Josep Francesc Alba Marimón " Pep Alba" (Palma, 27 d'octubre de 1944), és un músic, guitarrista, cantant, compositor i professor de música mallorquí.

## "Los 5 del este"

La seva participació a "Los 5 del este", com a guitarrista, cantant i compositor, durà 23 anys. El grup "Los 5 del este" va ser fundat el desembre de 1962 per Joan Fons (piano i veus), Bartomeu Oliver (bateria), Antoni Fons (baix elèctric), Martí Gomila "Salom" (guitarra elèctrica) i Antoni Garcia (cantant). El 1964 gravaren el seu primer disc i el 1965 tengueren un èxit important amb la cançó "Noche de verano". Pep Alba i Miquel Pieras s'hi incorporaren com a solistes el 1965, en deixar el grup Martí Gomila i Antoni Garcia. Amb el pas del temps Alba seria el component de més llarga durada a la banda, 23 anys. El grup va gravar entre singles EP i LP, un total 36 discs amb 79 cançons, dels quals es varen fer edicions a Anglaterra, Alemanya, Portugal, Israel, Nova Zelanda, Amèrica del sud, i altres indrets. Actuaren per tot arreu de Mallorca, Bilbao, Barcelona, Madrid, Alemanya i Anglaterra, essent presents a molts d'esdeveniments musicals importants, i també a la premsa, radio i revistes especialitzades del moment. Actuaren en nombroses actuacions a TVE, a la BBC anglesa i la ZDF alemanya. "Los 5 del este" es varen dissoldre la tardor de 1987.

## Compositor, professor de música i altres activitats

Com a compositor és autor de nombroses cançons i peces corals, algunes d'elles recollides en la seva discografia (enregistraments de "Los 5 del Este", "A doble espai", "Trobada", Escola de Música i Dansa de Son Servera, etc.). Alba es va dedicar a l'ensenyament com a professor de música i va crear la Coral Jove, amb més de cent cantaires, que després es va integrar a l'Escola Municipal de Música de Son Servera, on en Pep a més de les composicions tenia cura dels arranjaments, la direcció Coral i del Conjunt musical. Ha duit a terme un treball de recerca sobre les orquestres a Mallorca entre els anys 1930 i 1960, encara inèdit, així com s'ha dedicat a elaborar un cançoner de música tradicional de Son Servera i d'arreu de Mallorca.
L'abril de 2017 escrigué el llibre, "Los 5 del Este. Història d'un grup i d'una època", on es recull la història d'una de las bandes mítiques de l'època daurada del pop fet a Mallorca.

## Referències

* ↑ Ordinas, Magdalena «Pep Alba…Músic!». TV Severina, 30-12-2012 [Consulta: 27 agost 2017].
* ↑ Ordinas, Magdalena «Multitudinària assistència a la presentació del llibre “Los 5 del Este. Història d'un grup i d'una època”, de Pep Alba». Manacor Premsa Independent Comarcal, 30-04-2017 [Consulta: 27 agost 2017].
* ↑ «Alba Marimon, Josep Francesc». A: Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 282. ISBN 84-8661702-2.
* ↑ ALBA, Pep. Los 5 del Este. Història d'un grup i d'una època. Son Servera: Ajuntament de Son Servera, 2016.
* ↑ Capó, Biel «Los 5 del Este, una historia musical viva». Diario de Mallorca, 25-04-2017 [Consulta: 27 agost 2017].
# VTA

VTA té els següents significats:
* Autoritat de Transport de la Vall de Santa Clara (del seu nom en anglès Valley Transportation Authority), servei responsable del transport públic, trànsit i xarxa viària del comtat de Santa Clara, a Califòrnia
* Transport Aeri Militar (del seu nom en rus Вое́нно-Тра́нспортной Авиа́ции transliterat Voienno-Transportnoi Aviatsii), branca de la Força Aèria Soviètica encarregada dels avions de transport
* Vehicle de transferència automatitzat, nau espacial robòtica que permet la connexió amb l'Estació Espacial Internacional
* Zona tegmental ventral (del seu nom en anglès Ventral Tegmental Area), grup de neurones ubicat en el mesencèfal
* VTA també és el codi OACI d'Air Tahití, aerolínia de la Polinèsia Francesa
# Damme

Damme és un municipi belga de la província de Flandes Occidental a la regió de Flandes.
El nom Damme significa dic, que refereix al dic que s'hi va construir a l'alta edat mitjana entre el riu Reie i el Zwin, el braç de mar vital per al port de Bruges, quan s'hi va crear un avantport.

## Barris

| # | Nom | Superfície (km²) | Població (01/01/2004) |
| I | Damme | 11,61 | 745 |
| II | Oostkerke | 17,52 | 663 |
| III | Hoeke | 4,32 | 143 |
| IV | Lapscheure | 13,35 | 365 |
| V (VIII) | Moerkerke - Moerkerke - Den Hoorn | 22,86 | 1.991 968 |
| VI | Sijsele | 16,89 | 5.422 |
| VII | Vivenkapelle | 3,07 | 578 |
* La comuna de Damme reuneix els següents pobles i comunes:
* a. Middelburg (Maldegem)
* b. Maldegem
* c. Oedelem (Beernem)
* d. Sint-Kruis (Bruges)
* e. Koolkerke (Bruges)
* f. Dudzele (Bruges)
* g. Ramskapelle (Knokke-Heist)
* h. Westkapelle (Knokke-Heist)
* i. Sluis (Països Baixos)

## Hidrografia

La ciutat de Damme es troba als pòlders i es creua per tota una sèrie de rius i canals: el Damse Vaart, el Maleleie, el Zuidervaartje, el Lieve, el Leopoldkanaal, el Schipdonkkanaal, l'Hoge Watering, i l'Stampershoekebeek.
* El Maleleie a Vivenkapelle
* El Damse Vaart
* El Leopoldkanaal

## Vila del llibre

Des de l'any 1997 Damme és coneguda com a vila del llibre, amb nombroses llibreries i fires de llibres.

## Galeria

* Plaça del mercat i ajuntament.
* Església de Notre-Dame.
* Casa De Grote Sterre
* Monument històric kunstgallerij Hondsdamme.
* Haringmarkt (antic mercat dels arengs)
* Molí de vent Schellemolen
* Canal de Damme amb el molí.
* Cases al llarg del canal.

## Referències

* ↑ «Village des livres» (en francès). [Consulta: 1r gener 2020].
# Hetman Jan Kazimierz Sapieha el Jove

Hetman Jan Kazimierz Sapieha el Jove (1637 - Hrodna, 13 de març de 1720) va ser Gran Hetman de Lituània a partir del 1682. Va ocupar el títol de duc a partir del 1700. El 1681 es va convertir en Field Hetman de Lituània, el següent any es convertí també en el voivode de Vílnius.
Va comandar el contingent de l'exèrcit lituà de la Commonwealth polonesa-lituana durant la campanya per aixecar el setge de Viena per part dels turcs otomans. Quan el principal exèrcit polonès sota el rei de Polònia Joan III Sobieski, va ser nomenat comandant suprem de la Santa Lliga (1683), va marxar a Viena i va tenir un paper decisiu en la batalla, va deixar Polònia indefensa. Com a resultat, les tropes lituanes es van veure enfrontades en una lluita al llarg de la frontera polonesa per lligar les forces Kuruc, anti-hagsburges hongareses sota el rei vassall de l'Alta Hongria, Imre Thököly, al llarg de la frontera entre l'Alta Hongria i Polònia.
Aquesta acció punitiva al límit de la campanya general va tenir èxit mantenint aquestes tropes irregulars hongareses (reforçades amb impostos otomans) de l'atac a Polònia o de l'assistència de l'exèrcit assetjador quan la Santa Lliga va atacar les seves posicions fora de Viena el 12 de setembre de 1683. Va ser destinat a trencar el seu atac al llarg de la frontera hongaresa i participar en la batalla, però quan va arribar a Viena al capdavant de l'exèrcit lituà, es va acabar aquesta famosa batalla.
Segons alguns contemporanis que eren contraris a Estanislau August Poniatowski, el pare de Estanislau era en realitat el fill il·legítim del gran hetman lituà Kazimierz Jan Sapieha el Jove i una serva jueva, i el va adoptar Franciszek Poniatowski, casat amb Helena Poniatowska. Cal recordar, però, que aquesta calúmnia pertanyia al cànon polític del període antic polonès i no se'ls hauria de donar massa importància.
És fundador del "Palau Sapieha" de Vilnius, dissenyat per l'escultor i arquitecte italià Pietro Perti, i el seu retrat es troba a la galeria "Kodeń dels retrats de Sapieży" a la posició 70 de la fila IX.

## Referències

* ↑ Jerzy Łojek, Dzieje zdrajcy, Katowice: „Śląsk”, 1988, s. 189, ISBN 83-216-0759-4, ISBN 83-216-0895-7, OCLC 69298741.
* ↑ Kałmajska - Saeed, M., Genealogia przez obrazy - barokowa ikonografia rodu Sapiehów na tle staropolskich galerii portretowych.
# Gerald Halpin

Jack Standen (Rookwood, Nova Gal·les del Sud, 30 de desembre de 1899 - Glebe, Nova Gal·les del Sud, 8 de juny de 1944) va ser un ciclista australià que competí en pista. Va participar en els Jocs Olímpics de 1920 i va guanyar una medalla als Campionats del Món.

## Referències

* ↑ «Olympedia – Jerry Halpin». [Consulta: 13 setembre 2024].
* ↑ «LATE GERALD HALPIN WAS CYCLING STAR.». Barrier Miner (Broken Hill, NSW : 1888 - 1954), 17-06-1944, p. 1.
* ↑ Archives, Cycling. «Gerald Halpin». www.cyclingarchives.com. [Consulta: 6 abril 2018].

## Enllaços externs

* Palmarès a sitiodeciclismo.net
* Palmarès a cyclebase.nl
# Grigóriïvka (Crimea)

* Per a altres significats, vegeu «Grigórievka».
Grigóriïvka (en ucraïnès: Григоріївка) és un poble de la República Autònoma de Crimea, a Ucraïna, que el 2014 tenia 288 habitants. Pertany al districte de Krasnogvardiiske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Gilbuena

Gilbuena és un municipi de la província d'Àvila a la comunitat autònoma de Castella i Lleó.

## Referències

* ↑ «Diputación. Nuestros pueblos: Gilbuena». Diputación de Ávila. Arxivat de l'original el 2013-12-03. [Consulta: 13 febrer 2013].